ગ્રહણની અસર લગભગ છ મહિના સુધી વર્તાય છે, તેવો એક મત છે. જે રાશિ અને નક્ષત્રમાં ચંદ્ર ગ્રહણ થાય છે, તેનો તે વર્ષના શુભ મુહુર્તમાં ત્યાગ થાય છે. જગ્યાની સાફસફાઈ, સજાવટમાં બદલાવ, સુગંધનો પ્રયોગ અને નવી વસ્તુ ખરીદીને વાપરવાથી જે તે બાબતોમાં નવી ઊર્જાનો અનુભવ થાય છે. ફળાદેશમાં જ્યાં નવી ઊર્જાનો સંચાર લખ્યો છે, તેનો અર્થ જાતકે સાફસફાઈ, સજાવટમાં બદલાવ, સુગંધનો પ્રયોગ વગેરે સમજવો. આ બધી શાસ્ત્રીય વાતોની સાથે તમારી રાશિ માટે આ ચંદ્રગ્રહણનો શું અર્થ છે અને તમે તેનો કઈ રીતે વ્યવહારમાં ઉપયોગ કરો, તેને ધ્યાનમાં લઈને નીચે ફળાદેશ આપેલ છે.